《寄南屏师》
宋代·沈辽

庭柳日衰落，已听暮蝉吟。吾州西郭外，谁感故人心。

卧病观元化，悠悠信难谌。不为物所迁，固知幽趣深。

情来念不浅，道丧理亦沉。相望五千里，江汉水涔涔。

神游不可到，短梦安能寻。不如东归翼，华发满瑶簪。

作者简介：沈辽(1032—1085)，字睿达，宋钱塘(今余杭)人。沈遘的弟弟，《梦溪笔谈》作者沈括的同族兄弟。自幼嗜读《左传》、《汉书》，曾巩、苏轼、黄庭坚常与之唱和，王安石、曾布皆习其笔法。本无意于功名，王安石曾有“风流谢安石，潇洒陶渊明”之称。后由三司使吴充举荐，负责监内藏库。